Document ID: /roh_data/filtered/Billingualer_Corpus_interleaved-de-rm.jsonl.gz/150

This is a text translated from German to Rumantsch Grischun.
Kein Teuerungsausgleich

Die Jahresteuerung ist per Ende November 1998 um 0.1 Punkte gesunken. Damit entfällt ein Teuerungsausgleich für das kantonale Personal und die Lehrpersonen der Volksschule auf Anfang 1999. Die Teuerung gilt bis zu einem Indexstand von 103.9 Punkten als ausgeglichen.

Auf einen Teuerungsausgleich auf den Renten der kantonalen Pensionskasse und auf den Ruhegehältern der Regierungsräte wird ebenfalls verzichtet.

Änderungen beim Grundstück-Handel

Die Regierung hat das Departement des Innern und der Volkswirtschaft beauftragt, die Vernehmlassung über gewisse Änderungen im Bereich des Grundstück-Handels sowie betreffend Grundbuch zu eröffnen. Die kantonalen Beschränkungen des Erwerbs von Ferienwohnungen durch Ausländerinnen oder Ausländer sollen möglichst grosszügig gefasst werden. Dadurch hätten die Gemeinden dann die Möglichkeit, diesen Bereich ohne grossen gesetzgeberischen Aufwand nach ihren eigenen Bedürfnissen zu regeln.

Die Schranken für das Errichten von Schuldbriefen sollen abgebaut werden, indem Artikel 135 des kantonalen Einführungsgesetzes zum Zivilgesetzbuch gestrichen wird. Durch diese Vorschrift sind Eigentümerinnen und Eigentümer, die ihr Grundstück mit einem Schuldbrief belasten wollen, nämlich in den meisten Fällen gezwungen, eine neue amtliche Schätzung einzuholen. Dies ist aber mit Umtrieben, Zeitverlust und Gebühren verbunden. Zudem verunmöglicht die erwähnte Bestimmung das Finanzieren von Neubauten mit Schuldbriefen, weil der Verkehrswert als Belastungsgrenze gilt. Dieser Wert kann aber erst ermittelt werden, wenn der Bau fertig gestellt ist. Soll der Schuldbrief auch in Graubünden die Rolle eines Verkehrs-Pfandrechts einnehmen können, müssen die kantonalen Hürden eliminiert werden.

Im Übrigen wird die Veröffentlichung von Eigentumsübertragungen insofern gestrafft, als die bisherige Vollziehungsverordnung durch eine einzige Bestimmung in der kantonalen Grundbuch-Verordnung ersetzt wird. All diese Neuerungen sind Bestandteil des Regierungsprojekts "Verwesentlichung und Flexibilisierung der Rechtsetzung und Rechtsanwendung" (VFRR).

Kulturbeiträge

Beiträge im Gesamtbetrag von 182'500 Franken werden gesprochen an die folgenden kulturellen Werke, Veranstaltungen und Organisationen: -

Herausgabe der CD "Goodbye Gary Cooper" mit Liedern in Romanisch, Englisch und Französisch von Corina Curschellas, -

Kultur-/Dokumentarfilm "Die 'von Salis' und Graubünden" (Arbeitstitel) von Willy Walther, -

musikalische und literarische Veranstaltungen des Kulturkreises Arosa im Winter 1998/99, -

Konzerte des Chors La Cantata vom 6. bis 13. März 1999 in Chur, Lenzerheide und Thusis (Paukenmesse von Joseph Haydn), -

Konzerte des Bündner Vokalensembles vom 13. und 14. März 1999 in Chur (Matthäus-Passion von Johann Sebastian Bach), -

Konzerte des Orchestervereins Chur vom 9. und 11. Februar 1999 in Chur und Davos (Werke von Johann Christian Bach, Wolfgang Amadeus Mozart und Joseph Haydn), -

Herausgabe des "Nies Tschespet" Nr. 66 mit dem Titel "Schi lunsch naven" durch die Romania, -

drei Produktionen des Theaters Muntanellas im Frühjahr 1999, -

Konzerte des Engadiner Kammerchors vom 20. und 21. März 1999 in St. Moritz und Chur (Deutsches Requiem von Johannes Brahms), -

Konzerte des Folk-Clubs Chur im ersten Halbjahr 1999, -

Veranstaltungsprogramm der Klibühni im ersten Halbjahr 1999, -

Herausgabe des Heimatbuchs "Das Prättigau" durch den Verlag Paul Haupt, -

Dokumentarfilm über den Maler Giovanni Segantini von Johannes Barandun (Drehbuch) und Peter Beck (Regie), -

Konzerte des Chors "Proget 99" unter Mitwirkung des Baritons Simon Estes vom 26. und 27. Februar 1999 in Ramosch und Pontresina/Puntraschigna, -

Konzerte der Chorgemeinschaft der evang. Kirchenchöre Igis-Landquart und Malans vom 20. und 21. November 1999 in Landquart und Malans, -

Churer Orgelkonzerte 1999, -

Giovanni-Segantini-Stiftung für die baulichen Massnahmen für das Provisorium des Segantini-Museums in der Parkhaus-Rondelle in St. Moritz, -

Stiftung Museum Regiunal Surselva (MRS) an die Schuldensanierung, -

Singspiel "Hänsel und Gretel" in Romanisch des Chor d'affons facultativ da Mustér, und -

Ludothek Chur für das Betriebsjahr 1997/1998.

Umstrukturierung im Erziehungsdepartement

Das Amt für Höhere Bildungsfragen und das Amt für Berufsbildung werden aufgetrennt und als selbstständige Dienststellen geführt. Die Rechnungsstelle wird als eigenständige Dienststelle unter der Bezeichnung "Amt für Stipendien und Finanzen" geführt. Diese Neuerungen treten Anfang 1999 in Kraft.

Bündner Forstdienst wird reorganisiert

Der Bündner Forstdienst soll den vielfältigen Ansprüchen an den Wald effizienter, kundennäher und flexibler gerecht zu werden. Zu seinen Kernaufgaben gehören die forstpolizeiliche Walderhaltung, die Prävention vor Naturgefahren und das Beschaffen von Grundlagen. Heute besteht der kantonale Forstdienst aus einer Zentrale in Chur (Forstinspektorat) sowie 29 dezentralen Kreis-Forstämtern, die über den ganzen Kanton verteilt sind. Diese flächendeckende, dezentrale Verwaltungsstruktur hat sich im Grundsatz bewährt. Sie trägt wesentlich zur Walderhaltungs-Politik des Kantons und der Gemeinden bei. Durch das Schaffen von fünf regionalen Kompetenzzentren mit je einem zuständigen Regionalverantwortlichen können indessen noch verschiedene Verbesserungen erreicht werden. Dabei sollen speziell die Kundennähe zu den Gemeinden und eine mögliche Fachspezialisierung der einzelnen Mitarbeitenden resp. der Kreisförster intensiviert werden. Die neuen fünf Waldregionen werden definitiv wie folgt festgelegt: Bündner Oberland, Churer Rheintal, Prättigau inklusive Davos, Region Mittelbünden mit Mesolcina und Calanca sowie Engadin mit den Südtälern Val Müstair, Poschiavo und Bregaglia. Bis Mitte Februar 1999 werden die neuen Regionalchefs bezeichnet. Ausgehend von der heutigen Organisation wird weiterhin eine "Allrounder-Lösung" mit eindeutiger Territorialbetreuung angestrebt. Das Auslagern von Kompetenzen von der Zentrale in die Regionen soll ebenfalls überprüft und nach Möglichkeit realisiert werden.

Neuer Naturgefahren-Kataster

Die Regierung nimmt den Schlussbericht und das Konzept "Gefahrenbeurteilung Graubünden" des Forstinspektorats zur Kenntnis. Die im Konzept enthaltenen Grundsätze werden genehmigt: -

Der Erfassungsbereich beschränkt sich auf die Siedlungsbereiche, Entwicklungsräume und Verkehrsträger. -

Es wird ein nachvollziehbarer Ereigniskataster Naturgefahren geführt. -

Die Gefahrenkarten werden getrennt nach Gefahrenarten erstellt und nachgeführt. -

Es werden Gefahrenzonen-Pläne mit zwei Gefahrenstufen erlassen.

Die Umsetzung erfolgt in den Jahren 1999 bis 2019, wobei mit einem Gesamtaufwand von 22.5 Mio. Franken gerechnet wird. Das Erfassen und Beurteilen von Gefahren ist durch das Waldgesetz und die Waldverordnung des Bundes neu geregelt worden. Der Bund unterstützt die Kantone beim Erarbeiten der erforderlichen Grundlagen, was es dem Kanton Graubünden erlaubt, die bisher bewährte Gefahrenausscheidung zu vereinheitlichen und zu verbessern.

Vernehmlassung an den Bund

Gegenüber dem Eidg. Justiz- und Polizeidepartement nimmt die Regierung Stellung zur Revision des Aufsichtsrechts betreffend die privaten Versicherungsunternehmen und zur Änderung des Bundesgesetzes über den Versicherungsvertrag. Die Stossrichtung des Entwurfs wird grundsätzlich unterstützt. Sie besteht im Kern darin, die finanziellen Verhältnisse der Versicherungen besser kontrollieren zu können. Neu soll überdies das allgemeine Recht eingeführt werden, einen Versicherungsvertrag nach drei Jahren kündigen zu können, egal was für eine Vertragsdauer vereinbart worden war.

Aus den Gemeinden

Den Trägergemeinden des in Alvaneu-Dorf geplanten Alters- und Pflegeheims Albula mit maximal 28 Betten wird die Aufnahme des Heims auf die Pflegeheim-Liste des Kantons Graubünden zugesichert, wenn das Heim den Nachweis der dazu erforderlichen Voraussetzungen erbringt und die Trägergemeinden zum Zeitpunkt der Betriebsaufnahme ihre Beteiligung am Alters- und Pflegeheim in Thusis aufgeben. Den Trägergemeinden des in Andeer geplanten Alters- und Pflegeheims Hinterrhein mit 30 Betten ebenso, wenn sie bei Aufnahme des Betriebs ihre Beteiligung am Alters- und Pflegeheim in Thusis aufgeben. Dasselbe gilt für die beiden Pflege-Wohngruppen mit 6 bis 7 Betten in Obersaxen und Vals, sofern diese beiden Einrichtung bei Betriebsaufnahme ihre Beteiligung im gleichen Umfang am Alters- und Pflegeheim in Ilanz aufgeben.

Die Regierung anerkennt definitiv die Abteilung Hotelkader-Lehrgang der Hotel- und Touristik-Fachschule Chur als Höhere Gastgewerbliche Fachschule (HF).

Dem Center turistic Breil/Brigels wird die Bewilligung für den Bau und Betrieb einer Wasser-Driving-Range (Golf-Abschlag-Trainingsplatz) auf dem Brigelsersee erteilt.

Gutgeheissen werden die Gemeindeverfassung von Medels i.Rh., die Teilrevisionen der Gemeindeverfassungen von Maladers und Schiers, die Änderungen der Ortsplanungen von Conters i.P. und Rothenbrunnen sowie die Revision des Steuergesetzes von Valendas.

Für verschiedene Strassenbau-Projekte im Kanton werden Kredite im Gesamtbetrag von vier Millionen Franken freigegeben.

Personelles

Yves Mühlemann, geb. 1964, von Alchenstorf BE, wohnhaft in Lausanne, wird wissenschaftlicher Assistent für Numismatik (Münzkunde) beim Rätischen Museum. Er tritt seine Stelle spätestens Anfang September 1999 an.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 17.12.1998

Nagina cumpensaziun da chareschia

La chareschia annuala è sa sbassada per la fin da november 1998 per 0.1 promil. Cun quai scroda ina cumpensaziun correspundenta per il persunal chantunal e las persunas d'instrucziun da la scola populara sin l'entschatta 1999. La chareschia vala sco equilibrada fin tar in index da 103.9 puncts.

I vegn er desistì d'ina cumpensaziun da chareschia sin las rentas da la cassa chantunala da pensiun e sin las pensiuns dals cussegliers guvernativs.

Midadas tar il commerzi da bains immobigliars

La regenza ha incumbensà il departament da l'intern e da l'economia d'avrir la consultaziun davart tschertas midadas sin il sectur dal commerzi da bains immobigliars sco er concernent il register funsil. Las restricziuns chantunalas da l'acquist d'abitaziuns da vacanzas tras estras u esters duain vegnir formuladas uschè generusas sco pussaivel. Uschia avessan las vischnancas la pussaivladad da reglar quest sectur senza gronda lavur legislativa tenor lur agens basegns. Las barrieras per crear brevs ipotecaras duain vegnir reducidas tras l'abrogaziun da l'artitgel 135 da la lescha introductiva chantunala tar il cudesch civil. Tras questa prescripziun èn proprietarias e proprietaris che vulan engrevgiar lur bain immobigliar cun ina brev ipotecara numnadamain sfurzads en ils pli blers cas da pretender ina nova valitaziun uffiziala. Quai è collià cun disturbis, perdita da temp e taxas. Ultra da quai impedischa la disposiziun menziunada la finanziaziun dad edifizis novs cun brevs ipotecaras, perquai che la valita commerziala vala sco limit d'engrevgiament. Questa valita po dentant pir vegnir eruida, sche l'edifizi è terminà. Sche la brev ipotecara duai er en il Grischun avair la rolla d'in dretg da pègn commerzial, ston ins eliminar ils impediments chantunals.

Ultra da quai vegn reducida la publicaziun da transferiments da proprietad tras il remplazzament da l'ordinaziun executiva d'enfin uss tras ina suletta disposiziun en l'ordinaziun chantunala dal register funsil. Tut questas novaziuns èn ina part dal project da la regenza "Essenzialisaziun e flexibilisaziun da la legislaziun e da l'applicaziun dal dretg" (EFLAD).

Contribuziuns culturalas

Contribuziuns en l'import total da 182'500 francs vegnan concedids a las sequentas ovras culturalas, occurrenzas ed organisaziuns: -

ediziun dal DC "Goodbye Gary Cooper" cun chanzuns en rumantsch, englais e franzos da Corina Curschellas, -

film cultural/documentar "Ils von Salis ed il Grischun" (titel da lavur) da Willy Walther, -

occurrenzas musicalas e litteraras dal circul cultural Arosa durant l'enviern 1998/99. -

concerts dal chor La Cantata dals 6 fin ils 13 da mars 1999 a Cuira, Lenzerheide/Lai e Tusaun (messa da pauca da Joseph Haydn), -

concerts dal "Bündner Vokalensemble" dals 13 e 14 da marz 1999 a Cuira (passiun da Matteus da Johann Sebastian Bach), -

concerts dal "Orchesterverein Chur" dals 9 ed 11 da favrer 1999 a Cuira e Tavau (ovras da Johann Christian Bach, Wolfgang Amadeus Mozart e Joseph Haydn), -

ediziun da "Nies Tschespet" nr. 66 cun il titel "Schi lunsch naven" tras la Romania, -

trais producziuns dal teater Muntanellas, primavaira 1999, -

concerts dal "Engadiner Kammerchor" dals 20 e 21 da mars 1999 a San Murezzan e Cuira (requiem tudestg da Johannes Brahms), -

concerts dal "Folk-Club" Cuira en l'emprima mesadad dal 1999, -

program d'occurrenzas da la "Klibühni" en l'emprima mesadad dal 1999, -

ediziun dal cudesch "Das Prättigau" tras la chasa editura Paul Haupt, -

film documentar davart il pictur artist Giovanni Segantini da Johannes Barandun (scenari) e Peter Beck (reschia), -

concerts dal chor "Proget 99" cun cooperaziun dal bariton Simon Estes dals 26 e 27 da favrer 1999 a Ramosch e Puntraschigna, -

concerts da la "Chorgemeinschaft der evangelischen Kirchenchöre Igis-Landquart und Malans" dals 20 e 21 da november 1999 a Landquart e Malans, -

concerts d'orgla a Cuira 1999, -

Fundaziun Giovanni Segantini per las mesiras architectonicas per il provisori dal museum Segantini en la rondella da la chasa da parcar a San Murezzan, -

Fundaziun Museum Regiunal Surselva (MRS) per la sanaziun dals daivets, -

gieu cun chant "Hänsel und Gretel" en rumantsch dal chor d'affons facultativ da Mustér, e -

ludoteca Cuira per l'onn da gestiun 1997/1998.

Restructuraziun en il departament d'educaziun

L'uffizi per dumondas da furmaziun superiura e l'uffizi per la furmaziun professiunala vegnan separads e manads sco posts da servetsch independents. Il post da contabilitad vegn manà sco agen post da servetsch sut il num "Uffizi per stipendis e finanzas". Questas novaziuns entran en vigur a l'entschatta 1999.

Reorganisaziun dal servetsch forestal dal Grischun

Il servetsch forestal duai ademplir las pretensiuns multifaras al guaud a moda pli effizienta, pli datiers al client ed a moda pli flexibla. Tar sias incumbensas centralas tutgan il mantegniment dal guaud tras la polizia forestala, la prevenziun da privels da la natira ed ils acquists da basa. Oz sa cumpona il servetsch forestal dal chantun d'ina centrala a Cuira (inspecturat forestal) sco er da 29 uffizis forestals cirquitals decentrals ch'èn repartids en l'entir chantun. Questa structura administrativa decentrala è sa cumprovada da princip. Ella contribuischa considerablamain a la politica da mantegniment dal guaud dal chantun e da las vischnancas. Tras la creaziun da tschintg centers da cumpetenza regiunals cun mintgamai in respunsabel per ina regiun pudess ins dentant cuntanscher anc ulteriuras meglieraziuns. Latiers duai ins oravant tut intensivar il contact stretg cun las vischnancas ed ina spezialisaziun professiunala pussaivla dals singuls collavuraturs resp. dals selviculturs cirquitals. Las tschintg novas regiuns forestalas vegnan fixadas definitivamain sco suonda: Surselva, vallada dal Rain da Cuira, Partenz inclus Tavau, regiun dal Grischun central cun Mesolcina e Calanca sco er l'Engiadina cun las valladas dal sid Val Müstair, Poschiavo e Bergiaglia. Fin la mesadad da favrer 1999 vegnan inditgads ils novs schefs regiunals. Partind da l'organisaziun actuala vegn'ins a tschertgar er en avegnir ina "soluziun d'allrounder" cun tgira da territori evidenta. Ultra da quai duai er vegnir examinada e sche pussaivel realisada ina decentralisaziun da cumpetenzas da la centrala en las regiuns.

Nov cataster da privels da la natira

La regenza prenda conuschientscha dal rapport final e dal concept "Valitaziun da privels dal Grischun" da l'inspecturat forestal. Ils princips cuntegnids en il concept vegnan approvads: -

La sfera da registraziun sa restrenscha sin las zonas d'abitadis, territoris da svilup e purtaders da traffic. -

I vegn manà in cataster cundivisibel d'eveniments davart ils privels da la natira. -

Las chartas da privels vegnan cumpiladas e cumplettadas separadamain tenor geners da privels. -

I vegnan relaschads plans da zonas da privel cun dus stgalims da privels.

La realisaziun succeda en ils onns 1999 fin 2019, ed i vegn quintà cun expensas da 22.5 milliuns francs. La registraziun e valitaziun da privels è vegnida reglada da nov tras la lescha da guaud e l'ordinaziun da guaud da la confederaziun. La confederaziun sustegna ils chantuns tar l'elavuraziun da la basa necessaria, quai che permetta al Grischun d'unifitgar e da meglierar la separaziun da privels ch'è sa verifitgada fin uss.

Consultaziun a la confederaziun

Visavi il departmanet federal da giustia e polizia prenda la regenza posiziun tar la revisiun dal dretg da surveglianza concernent las interpresas privatas d'assicuranzas e tar la midada da la lescha federala davart il contract d'assicuranza. La finamira dal sboz vegn in princip sustegnida. Ella pussibilitescha essenzialmain ina megliera controlla da las relaziuns finanzialas da las assicuranzas. Da nov duai ultra da quai er vegnir introducì il dretg general da pudair visar in contract d'assicuranza suenter trais onns, n'emporta nagut tge termin ch'è vegnì stipulà a ses temp.

Da las vischnancas

Las vischnancas purtadras da la chasa da vegls e da tgira Alvra ch'è planisada ad Alvagni-vitg cun maximal 28 letgs vegn garantida la recepziun da la chasa sin la glista da las chasas da tgira dal chantun Grischun, sche la chasa po cumprovar las premissas necessarias e sche las vischnancas termineschan il mument da l'entschatta dal manaschi lur participaziun a la chasa da vegls e da tgira a Tusaun.

A las vischnancas purtadras da la chasa da vegls e da tgira Rain posteriur ch'è planisada ad Andeer cun 30 letgs vegnan garantids ils medems dretgs, sch'els termineschan il mument da l'entschatta dal manaschi lur participaziun a la chasa da vegls e da tgira a Tusaun. Il medem vala er per las duas gruppas d'abitar e da tgira cun 6 fin 7 letgs a Sursaissa e Val S. Pieder, sche questas duas instituziuns termineschan il mument da l'entschatta dal manaschi lur participaziun en la medema dimensiun a la chasa da vegls e da tgira a Glion.

La regenza renconuscha definitivamain la partiziun d'instrucziun da cader da hotel da la scola da hotellaria e da turistica Cuira sco scola professiunala superiura da hotellaria.

Al center turistic da Breil/Brigels vegn dada la permissiun per la construcziun ed il manaschi d'in driving-range sin l'aua (plazza da trenar ils culps) sin il lai da Breil.

I vegnan approvadas la constituziun communala da Medel/Valrain, las revisiuns parzialas da las constituziuns communalas da Maladers ed Aschera, las midadas da las planisaziuns localas da Conters en P. e da Giuvaulta sco er la revisiun da la lescha da taglia da Valendau.

I vegnan dads libers credits en l'import total da quatter milliuns francs per differents projects da construcziun da vias.

Persunal

Yves Mühlemann, naschì 1964, dad Alchenstorf BE, domicilià a Lausanne, daventa assistent scientific per numismatica (scienza da munaidas) tar il museum retic. El entschaiva sia lavur il pli tard l'entschatta da settember 1999.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 17.12.1998